Viisuhaku uudistuu, Suomen euroviisua valitaan seuraavaksi tutulla ”kaavalla” – Mesta.net
Viisuhaku uudistuu, Suomen euroviisua valitaan seuraavaksi tutulla ”kaavalla”
03.06.2019 Viihdeuutiset
Suomen euroviisumenestys kutsuartistien voimin ei ole lähtenyt rakettimaiseen nousuun. Vaikka Suomella on ollut heittää viisulavoille Saara Aallon ja Daruden kaltaisia Euroopan mittaista suosiota nauttivia artisteja, menestys on jäänyt laihaksi.
Ensi vuonna otetaan askel menneisyyteen.
Kaikille avoin Uuden Musiikin Kilpailu palaa. UMK ja YleX tuottavat yhdessä UMK-kauden, jonka aikana valitaan Suomen edustaja Eurovision kevään 2020 laulukilpailuun.
”Haluamme yhteistyöstä voimaa ja tehoa uusien biisien hakuun ja kilpailuun. Tämä tuo uudenlaisia mahdollisuuksia myös osallistuville artisteille. Vuoden Musiikkimediana palkitun YleX:n rooliin kuuluu rakkaus uutta musiikkia kohtaan. Sen tärkeä tehtävä on aina ollut nostaa ja tukea uutta suomalaista musiikkilahjakkuutta”, kertovat Ylen UMK:n tuottaja Anssi Autio ja YleX:n ohjelmapäällikkö Hanne Kautto.
Uuden YleX-yhteistyökuvion myötä UMK-projektissa on tiiviisti ensi kaudella mukana myös YleX:n musiikkipäällikkö Tapio Hakanen – Hakanen vetää tiimiä, joka valitsee artistit UMK:n loppukilpailuun.
Haku UMK2020-kaudelle alkaa 1.11. ja päättyy 8.11.2019.
EuroviisutEurovisionin laulukilpailuUMK
Previous Post:Keanu Reeves nousemassa Marvel-leffan tähdeksi?
Next Post:Someyllätys, Beverly Hills 90210 -kaunottaret uimapuvuissa